b'\n_START_ARTICLE_\nLietuvos gamtos fondas\n_START_PARAGRAPH_\nLietuvos gamtos fondas \xe2\x80\x93 visuomenin\xc4\x97 gamtos apsaugos organizacija, skatinanti ir remianti \xc4\xafvairi\xc4\x85 su gamtos apsauga susijusi\xc4\x85 veikl\xc4\x85, \xc4\xafkurta 1991 m. ir veikianti Vilniuje, Algirdo g. 22\xe2\x80\x933.\n_START_SECTION_\nVeikla\n_START_PARAGRAPH_\nLietuvos gamtos fondas veikia kaip paramos ir labdaros organizacija. Jo steig\xc4\x97jus sudaro apie 30 \xc4\xafvairi\xc5\xb3 gamtosaugos sri\xc4\x8di\xc5\xb3 specialist\xc5\xb3, visuomenini\xc5\xb3 organizacij\xc5\xb3 bei verslo atstov\xc5\xb3. Auk\xc5\xa1\xc4\x8diausias Fondo valdymo organas yra Steig\xc4\x97j\xc5\xb3 susirinkimas, kuris kvie\xc4\x8diamas ne re\xc4\x8diau kaip syk\xc4\xaf per metus. Jis renka Fondo valdyb\xc4\x85 i\xc5\xa1 11 asmen\xc5\xb3. Tarp Steig\xc4\x97j\xc5\xb3 susirinkim\xc5\xb3 Fondo Veiklai vadovauja valdyba. Ji tvirtina paramos programas, projektus, renka administracijos vadov\xc4\x85 (vykdom\xc4\x85j\xc4\xaf direktori\xc5\xb3) ir finansinink\xc4\x85. Direktorius vadovauja Fondo administracijai, \xc4\xafgyvendina veiklos politik\xc4\x85, atstovauja Fondui kitose organizacijose ir koordinuoja \xc4\xafvairias programas ir projektus._NEWLINE_Fondo tikslas \xe2\x80\x93 ret\xc5\xb3 ir nykstan\xc4\x8di\xc5\xb3 gyv\xc5\xabn\xc5\xb3 r\xc5\xab\xc5\xa1i\xc5\xb3 bei j\xc5\xb3 buveini\xc5\xb3 i\xc5\xa1saugojimas, ekosistem\xc5\xb3 ir gamtini\xc5\xb3 buveini\xc5\xb3 tvarkymas ir atk\xc5\xabrimas, racionalus gamtos i\xc5\xa1tekli\xc5\xb3 naudojimas. Fondas kartu su Lietuvos ir u\xc5\xbesienio organizacijomis vykdo gamtos apsaugos ir tyrimo programas bei tarptautinius projektus: Baltijos j\xc5\xabros regioninis projektas, Lietuvos pelki\xc5\xb3 apsauga ir restauravimas, Lietuvos ekologinio tinklo suk\xc5\xabrimas._NEWLINE_Fondas i\xc5\xa1leido gamtos apsaugos ir ekologinio \xc5\xa1vietimo leidini\xc5\xb3 (\xe2\x80\x9eGamtos apsaugos vaidmuo saugant biologin\xc4\x99 \xc4\xafvairov\xc4\x99\xe2\x80\x9c, 2001 m.). Nuo 2004 m. leid\xc5\xbeia informacin\xc4\xaf leidin\xc4\xaf \xe2\x80\x9eGamtos apsaugos aktualijos\xe2\x80\x9c._NEWLINE_Fondo prezidentas Valdas Adamkus.'